《和后村书窗韵四首 其三》
宋代·林希逸

痴人如马系犹驰，我有心经喜自披。解使伏戎仇李石，何如瞠自友桃椎。

老怀只付一杯足，壮气浑如再鼓衰。得失到头堪献笑，纵令有道莫求之。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。